ปิดโรงเรียน 3 วัน สวนกุหลาบนนท์ พบติดไวรัส ป่วย 42 ราย
นักเรียนศูนย์พัฒนาเด็กเล็ก ป่วยเป็นโรคมือ เท้า ปาก ระบาดหนัก แพทย์ระบุเกิดจากเชื้อไวรัสแพร่กระจายในช่วงหน้าฝน มักจะเกิดกับเด็กเล็ก อาการมีไข้สูง และแผลเป็นตุ่มใสไปทั่วตัว ประสานครูสั่งปิดการเรียนการสอน พร้อมแนะวิธีป้องกัน ขณะที่ ผอ.ร.ร.สวนกุหลาบวิทยาลัย นนทบุรี ประกาศสั่งปิดการเรียน 3 วัน มีนักเรียนชั้น ม.1 ป่วยติดเชื้อไวรัส 42 คน,โรคมือเท้าปากระบาด ทำเด็กนักเรียนป่วยหนัก เปิดเผยเมื่อเวลา 09.00 น. วันที่ 7 มิ.ย. นาย ทวีศักดิ์ บุญกุศล ผอ.โรงพยาบาลส่งเสริมสุขภาพตำบลดอนดู่ อ.หนองสองห้อง จ.ขอนแก่น เปิดเผยว่า ช่วงนี้มีผู้ป่วยเป็นเด็กนักเรียนของศูนย์พัฒนาเด็กเล็กบ้านกุดหว้า ต.ดอนดู่ ป่วยเป็นโรคมือเท้าปาก เข้ามารับการรักษาตัวที่โรงพยาบาลส่งเสริมสุขภาพเป็นจำนวนมาก เจ้าหน้าที่เรียกประชุมอาสาสมัครสาธารณสุขประจำหมู่บ้าน (อสม.) และผู้ปกครองของเด็ก เพื่อให้ความรู้และช่วยกันทำความสะอาดสิ่งของเครื่องใช้ต่างๆภายในศูนย์พัฒนาเด็กฯ โดยเฉพาะถ้วย ชาม และภาชนะที่ใส่อาหาร ในห้องครัว เพื่อป้องกันการติดต่อและการแพร่ระบาดของเชื้อโรคไปสู่ผู้อื่น ส่วนเด็กที่ป่วยอย่าเพิ่งมาเรียน ให้อยู่บ้านกับพ่อแม่ผู้ปกครองก่อน พร้อมกับประสานไปยังครู ประกาศปิดการเรียนการสอนชั่วคราวเพื่อทำความสะอาดโรงเรียน,นายทวีศักดิ์เปิดเผยอีกว่า สำหรับโรคมือเท้าปาก เป็นโรคที่พบบ่อยในเด็กอายุน้อยกว่า 5 ปี มักระบาดในช่วงหน้าฝน โรคนี้เกิดจากเชื้อไวรัสกลุ่มเอนเตอโรไวรัส มีอาการตัวร้อน เจ็บปาก กินอะไร ไม่ค่อยได้ น้ำลายไหล เพราะมีแผลในปากเหมือนแผลร้อนใน มีผื่นเป็นจุดแดงหรือเป็นตุ่มน้ำใสขึ้นบริเวณฝ่ามือ ฝ่าเท้าและตามลำตัว ผู้ป่วยจะมีอาการหนักอยู่ในช่วง 2-3 วัน จากนั้นค่อยดีขึ้นจนหายภายใน 1 สัปดาห์ โรคนี้ไม่น่ากลัวและหายเองได้ แต่อาจมีผู้ป่วยบางรายเกิดอาการแทรกซ้อน โดยเฉพาะถ้าเกิดจากเชื้ออีวี 71 จะมีโอกาสเกิดโรครุนแรงได้มากขึ้น,แนวทางการป้องกันคือ แยกผู้ป่วยที่เป็นโรค มิให้ไปสัมผัสกับเด็กคนอื่น เด็กทุกคน รวมทั้งผู้ใหญ่ที่ดูแลเด็ก ควรหมั่นล้างมือ ป้องกันการแพร่เชื้อ ทำความสะอาดของเล่นและสิ่งแวดล้อมทุกวัน การทำความสะอาดโดยใช้สบู่ ผงซักฟอก หรือน้ำยาทำความสะอาดทั่วไป แล้วทำให้แห้ง ควรระมัดระวังในความสะอาดของน้ำ อาหาร และสิ่งของทุกอย่างที่เด็กอาจเอาเข้าปาก ไม่ให้เด็กใช้ของเล่นที่อาจปนเปื้อนน้ำลาย หรืออุปกรณ์การรับประทานร่วมกัน ควรสอนให้เด็กใช้ช้อนกลาง และล้างมือก่อนรับประทานอาหาร นายทวีศักดิ์กล่าว,ขณะเดียวกัน นายสุรวุฒิ ยัญญลักษณ์ ผอ.ร.ร.สวนกุหลาบวิทยาลัย นนทบุรี ทำหนังสือถึงผู้ปกครองนักเรียน แจ้งการแพร่ระบาดของเชื้อไวรัส และประกาศหยุดเรียน ระบุว่า ขณะนี้มีนักเรียนชั้น ม.1 ป่วยมีไข้สูงและผื่นขึ้นตามร่างกายรวม 42 คน แพทย์ลงความเห็นว่า เกิดจากเชื้อไวรัสต้องให้ยารักษา โรคจะทุเลาในระยะเวลา 7 วัน ดังนั้นเพื่อให้หน่วยงานสาธารณสุขเข้ามาดำเนินการตรวจสอบ และฆ่าเชื้อตามวิธีการภายในโรงเรียน จึงงดการเรียนการสอนตั้งแต่วันที่ 8-10 มิ.ย.นี้
นักเรียนศูนย์พัฒนาเด็กเล็ก ป่วยเป็นโรคมือ เท้า ปาก ระบาดหนัก แพทย์ระบุเกิดจากเชื้อ ไวรัสแพร่กระจายในช่วงหน้าฝน มักจะเกิดกับเด็กเล็ก อาการมีไข้สูง และแผลเป็นตุ่มใสไปทั่วตัว
โรคมือเท้าปาก,เชื้อไวรัส,หน้าฝน,ปิดโรงเรียน,สวนกุหลาบวิทยาลัย นนทบุรี,ข่าวหน้า1